Imuhaɣ, a naf sɛan yiwen n wanzi i deg qqaren aman iman. Nadi tura ad tfehmeḍ ! Maca tella lmeɛna deffir n umeslay aman d laman, d acu-tt ? akken iyi-d-sfehmen widak yessnen di taddart, at zik, ḥala tafellaḥt i d cceɣl nnsen, di ḥertadem d ameggel d wekraz n wurtan, d azraɛ n yirden d temẓin, deg unebdu d aserwet d uɣellet. Ma yili ur wwiten ara igerfan ger yennayer d yebrir, ayen izerɛen ur yettfekti, ma ur telli saba, laẓ a d-iɛass lerfuf; arebrab ad yezdeɣ ulawen. Dimi qqaren aman d laman. er wat zik, d aman n ugeffur i d ddunit ma xḍan d tamettant i yettraǧun deg-sen. Ayen akk a yekk urebbit anẓar ur asen-dyebri ara d nnger i yeggunin. Akka i d tamuɣli nnsen ɣer tudert. Yal wa d anda i t-tessaweḍ tmussni-s. Yal wa d takti yesɛa, yal wa tallit deg i yeddar, i ɣer icudd.